**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2022-01-14 Nr. TAR1-8

Klaipėda

Posėdis įvyko 2022-01-14, posėdžio pradžia 14:30 val.

Posėdžio pirmininkas Jaroslav Dvorak.

Posėdžio sekretorė Jurgita Šekštėnienė.

Dalyvauja: Arūnas Andziulis, Asta Česnauskienė, Jurgita Drąsutytė, Tomas Jankauskas, Renaldas Kulikauskas, Saulius Liekis, Tomas Meškinis, Deividas Petrolevičius, Vidmantas Plečkaitis, Irena Songinienė, Ginta Stončiuvienė, Asta Zablockytė, Vaida Raugelė.

Svečiai: Eglė Grajauskienė, Liudvika Kuzminčiūtė, Renolda Sanovaitienė.

DARBOTVARKĖ:

1. Dėl 2022 m. NVO tarybos veiklos plano patvirtinimo.
2. Dėl registruotų ir aktualių NVO sektoriui miesto tarybos sprendimų svarstymo inicijavimo.
3. Dėl NVO vaidmens stiprinimas miesto tarybos procesuose.
4. Dėl projektinių NVO kvietimų.
5. Dėl savanorystės metų skelbimo.
6. Kiti klausimai

1. SVARSTYTA. NVO tarybos veiklos plano patvirtinimas.

Nevyriausybinių organizacijų tarybos pirmininkas (toliau NVO) Jaroslav Dvorak pristatė tarybos nariams NVO veiklos planą 2022 m. Tarybos nariai išsakė savo nuomones, siūlymus. Pasiūlymai papildyti veiklos planą: įtraukti į visų projektų vertinimą atstovus iš NVO tarybos, dėl NVO patalpų nuomos, dėl projektų vertinimo tvarkos aprašo keitimo. Vyko diskusija.

NUTARTA:

Bendru sutarimu pritarta NVO veiklos planui 2022 m. su papildymu.

2. SVARSTYTA. Dėl paslaugų perdavimo NVO.

Tarybos narys R. Kulikauskas pasisakė, kad viešosios paslaugos ir planuojamas Lietuvos strateginis siekis perduoti 30 proc. viešųjų paslaugų verslui ir NVO - reikėtų NVO tarybai atlikti kasmetinį vertinimą ir viešai pristatyti jo išvadas apie esamą KMSA turimų ir perduotų viešųjų paslaugų teikimo situaciją bei ateities planus.

Kiti tarybos nariai pritarė, jog šis klausimas tikrai aktualus, tik šiai dienai trūksta informacijos apie tam tikrų paslaugų teikimo kainą. V. Raugelė pasiūlė kreiptis į KMSA su prašymu įtraukti analizes apie viešųjų paslaugų perdavimo NVO įtraukimą į savivaldybės veiklos planą ir biudžeto tokiai analizei skyrimo. J. Dvorak pasiūlė organizuoti diskusiją-seminarą apie viešųjų paslaugų perdavimo NVO ir įtraukti tokį renginį į NVO tarybos veiklos planą. D. Petrolevičius pasakė, kad reikia suderinti tokio renginio organizavimą ir komunikaciją su KMSA.

NUTARTA:

Bendru sutarimu pritarta įtraukti diskusijos seminaro organizavimą į 2022 m. veiklos planą.

3. SVARSTYTA. Registruotų ir aktualių NVO sektoriui miesto tarybos sprendimų svarstymo inicijavimas.

Tarybos narė V. Raugelė pasisakė dėl registruotų ir aktualių NVO sektoriui miesto tarybos sprendimų svarstymo inicijavimo. Pirmininkas J. Dvorak paklausė, kokia forma tai būtų galima atlikti. Kiti tarybos nariai (V. Plečkaitis, A. Andziulis) taip pat akcentavo, jog būtina pradėti NVO sektoriui aktualių tarybos sprendimų svarstymo inicijavimą. Pasiūlyta pradėti reguliarus NVO tarybos posėdžius Klaipėdos miesto tarybos sprendimų projektų apsvarstymui. V. Raugelė sutiko informuoti NVO tarybos narius apie jau įkeltus naujus sprendimų projektus.

NUTARTA:

Informacija išklausyta ir bendru sutarimu nuspręsta rengti reguliarius NVO tarybos posėdžius tarybos sprendimų projektų apsvarstymui.

3. SVARSTYTA. NVO vaidmens stiprinimas miesto tarybos procesuose.

Tarybos narė V. Raugelė siūlė atlikti Klaipėdos NVO apklausą, siekiant surinkti aktualias problemas. Diskusijos metu numatyta rinkti informaciją apie NVO problemas ir kreiptis į administraciją dėl apklausos inicijavimo naudojant KMSA svetainę. NVO tarybos posėdžio svečias, L. Kuzminčiūtė, minėjo, kad NVO atstovams trūksta patalpų, o KMSA jų nemokamai nesuteikia.

NUTARTA:

Informacija išklausyta ir bendru sutarimu nuspręsta įtraukti į veiklos planą – išsiaiškinti, kokia yra situacija KMSA dėl patalpų NVO suteikimui.

4. SVARSTYTA. Projektiniai NVO kvietimai.

R. Kulikauskas pasisakė, kad jo nuomone yra neteisingas nurodomas projektų pateikimo laikas ir data, jo nuomone neturėtų būti paskutinė savaitės diena, darbo laiko pabaiga 15:45 val. NVO sektorius dirba savaitgaliais todėl būtų prasminga projektų pateikimo data ir laikas būtų pirma savaitės diena pirmadienis, tai pat dėl projektų tvarkos aprašų, kiekvieno skyrius tvarkos aprašas skirtingas taip neturėtų būti.

Deividas Petrolevičius pritaria dėl bendros tvarkos suvienodinimo, sekantį posėdį supažindins su ruošiamu tokiu tvarkos aprašu.

Vaida Raugelė pasakė pastebėjimą kokie skelbimai būna spaudoje dėl atrankos į NVO tarybą, nėra nurodyta kontaktų, asmens kuris atsakingas ir (ar) iškilus klausimams asmeniui atsakytų į juos, tiesiog nurodytas skyrius ir viskas, galėtų veikti kaip vieno langelio principu, arba tiksliai pateikta informacija skelbime.

Vyko diskusija.

NUTARTA:

1. Bendru sutarimu pritarta paruošti raštą savivaldybės administracijai dėl skelbimų sukonkretinimo, skyriaus pavadinimo, telefonas, el. paštas, atsakingas asmuo.
2. Bendru sutarimu pritarta paruošti raštą savivaldybės administracijai dėl projektų tvarkos aprašo suvienodinimo, laiko datos pakeitimo.
3. Bendru sutarimu pritarta įtraukti į 2022 m. veiklos planą klausimą dėl NVO tarybos atstovų delegavimo į darbo grupes ir projektinių paraiškų vertinimą.

5. SVARSTYTA. Savanorystės metų skelbimas.

Pirmininkas siūlo nuo NVO tarybos siūlyti savivaldybės administracijai šiuos metus skelbti jaunimo metais. Vyko diskusija.

NUTARTA:

Informacija išklausyta.

1. SVARSTYTA. Kiti klausimai.

Pirmininkas paklausė, kada planuojamas kitas NVO tarybos posėdis, daugumos nuomone būtų patogiausia daryti 2022-01-28, 14:00 val.

NUTARTA:

Kitas NVO tarybos posėdis vyks 2022-01-28, 14:00 val.

Posėdžio pabaiga 16:30 val.

Posėdžio pirmininkas Jaroslav Dvorak

Posėdžio sekretorė Jurgita Šekštėnienė